Document ID: /fineweb-2-swissfilter-quality_10-filterrobots/filtered/02818.jsonl.gz/138

Večernjakova domovnica, koja je uspješno održana u subotu Bad Homburgu kod Frankfurta, polučila je veliki odjek i u drugim medijima, a ne samo u Večernjaku, koji je opširno izvještavao s ove manifestacije.
Brojni njemački mediji, poglavito tiskovni mediji Frankfurta, na svojim su stranicama donijeli izvještaj, a pogotovu su hvalili dobru suradnju Dubrovnika i Bad Homburga. Jedan takav prilog možete pogledati i na stranicama Frankfurter Neue Presse: http://www.fnp.de/tz/region/lokales/rmn01.c.7393438.de.htm
Televizijska ekipa hrvatske Nove TV također je bila prisutna na tom eventu. Ekipu emisije Red Carpet posebno su zanimale zvijezde hrvatske estrade i sporta, a svi oni koji su propustili taj prilog ili nisu u mogućnosti pratiti program Nove TV, njihov prilog mogu pogledati ovdje: http://dnevnik.hr/showbizz/red-carpet/nives-celzijus-proglasena-za-najpopularniju-hrvaticu-u-dijaspori.html
Hrvatska državna televizija HRT također nije propustila ovaj najveći skup Hrvata u dijaspori. Njihov desetminutni prilog o Domovnici emitirati će se u petak, 12.03. u 14.40 na prvom programu, a repriza ovog priloga može se pogledati u nedjelju ujutro u 6.20.
O ovoj manifestaciji možete čitati i u najnovijem broju Dubrovačkog vjesnika .